ગુરૂવારે રેલવે મંત્રી પિયુષ ગોયલે આ અંગે જણાવ્યું હતું કે, 'આ સાડા છ કરોડ ગુજરાતીઓના વિકાસ અને અસ્મિતાની યાત્રા છે, દરેક ગુજરાતીનું એમાં યોગદાન છે અને તેમના અભિવાદન માટે જ આ યાત્રા યોજાઇ રહી છે. અમે ગુજરાતની જનતાને આ યાત્રામાં જોડાવાનું આમંત્રણ આપીએ છીએ. ગુજરાત ગૌરવ યાત્રાના સમાપન સમારોહની ખાસિયત એ હશે કે, આ દિવસે 7 લાખથી વધુ પન્ના પ્રમુખોનું સંમેલન યોજાશે. આ પ્રમુખો ભાજપની એક કર્મઠ તાકાત છે.' નોંધનીય છે કે, 15 ઓક્ટોબરના રોજ વડાપ્રધાન નરેન્દ્ર મોદી ગુજરાતની મુલાકાત લેનાર છે, જે દરમિયાન તેઓ પન્ના પ્રમુખોનું સંબોધન કરશે.